“3GELIEFDES, terwyl ek alle ywer aanwend om aan julle oor ons gemeenskaplike saligheid te skrywe, het ek die noodsaaklikheid gevoel om julle deur my skrywe te vermaan om kragtig te stry vir die geloof wat eenmaal aan die heiliges oorgelewer is. 4Want sekere mense het ingesluip wat lank tevore al opgeskryf is vir hierdie oordeel, goddelose mense wat die genade van onse God verander in ongebondenheid, en die enigste Heerser, God, en onse Here Jesus Christus verloën.” – Judas 1:3-4
Ons het verlede week die inleiding en die seën behandel van hierdie brief en in verse 3 en 4 sê Judas vir ons nou die rede vir die skrywe van sy brief. Judas se eintlike begeerte is om vir die gemeente te skryf oor hulle algemene saligheid. Hy wil vir hulle skryf oor die hoop wat hy met hulle deel. Maar hy kan nie, hy word genoodsaak om oor ’n ander saak vir hulle te skryf.
Oor die aanvanklike voorneme om te skryf oor die algemene saligheid; die rede vir sy koersverandering, die vermaning om te stry vir die geloof; die oorlewering van daardie geloof en die gevaar van valse leraars hoor ons meer vanoggend.